Синье Яманаке

Синье Яманаке () — япон галиме, Киото университетының гамәли тикшеренүләр үзәге мөдире, АКШның Глэдстон институты хезмәткәре. Халыкара тамыр күзәнәкләрен тикшерү җәмгыяте җитәкчесе. Физиология һәм медицина өлкәсендә Нобель премиясе лауреаты (2012).

Синье Яманаке Кобе университетында белем ала. 1987-1993 елларда докторлык диссертациясе өстендә эшли. Фармакология өлкәсендә доктор дәрәҗәсен алгач, ул фәнни эзләнүләрен АКШта дәвам итә. 2005 елда галим Киото алдынгы медицина фәннәре Институтында эшли.

2006 елда галим дөньяда беренче булып индуцияләнгән плюрипотент тамыр күзәнәкләрен ача, моның өчен ул халыкара фән дөньясында популярлык яулый. Галим 2008 елда Шао премиясенә, 2009 елда Ласкер бүләгенә, 2012 елда Millennium Technology Prize бүләгенә лаек була. Фәнни казанышлары өчен 2012 елда аңа Джон Һердон белән берлектә Физиология һәм медицина өлкәсендә Нобель премиясе тапшырыла.

 Сылтамалар 

 Нобель атнасы йомгагы. Сез бүләкне кемгә бирер идегез?

Төркем:Япония галимнәре
Төркем:Физиология һәм медицина өлкәсендә Нобель премиясе лауреатлары
Төркем:Япониядән Нобель премиясе лауреатлары